ai4bharat/Pralekha huggingface dataset:
विज्ञान एवं प्रौद्योगिकी मंत्रालय
प्रथम एमके भान फैलोशिप-यंग रिसर्चर फेलोशिप प्रोग्राम  के परिणाम घोषित
भारत सरकार के विज्ञान और प्रौद्योगिकी मंत्रालय के जैव प्रौद्योगिकी विभाग  ने आज पहले एमके भान फैलोशिप-यंग रिसर्चर फेलोशिप प्रोग्राम  के परिणामों की घोषणा की। यह फैलोशिप प्रोग्राम प्रसिद्ध वैज्ञानिक और डीबीटी के पूर्व सचिव दिवंगत श्री एमके भान के सम्मान में स्थापित किया गया है।
इस फेलोशिप के लिए डीबीटी के ई-प्रोमिस पोर्टल के माध्यम से कुल 358 आवेदन प्राप्त हुए थे जिनमें से 50 शोधकर्ताओं का चयन किया गया।
विभाग ने एमके भान फैलोशिप-यंग रिसर्चर फेलोशिप प्रोग्राम  की स्थापना 35 वर्ष से कम आयु के प्रतिभाशाली युवा शोधकर्ताओं को पीएचडी के बाद जीवन विज्ञान/जैव प्रौद्योगिकी/संबद्ध क्षेत्रों में देश में अपना शोध जारी रखने के लिए प्रोत्साहित करने के उद्देश्य से की है।
यह योजना युवा पोस्ट-डॉक्टोरल शोध छात्रों को तीन साल के लिए एक स्वतंत्र शोध अनुदान प्रदान करती है ताकि वे भविष्य के नेतृत्व कर्ताओं के रूप में उभर सकें और राष्ट्रीय प्रासंगिकता के मुद्दों पर केंद्रित अत्याधुनिक शोध कर सकें। इस फैलोशिप के तहत अत्याधुनिक अनुसंधान करने के लिए एक उदार अनुसंधान/कंटिनजेंसी अनुदान के साथ 75,000 रुपये का मासिक परिलाभ दिया जाता है। यह फेलोशिप डीबीटी के तहत आने वाले स्वायत्त संस्थानों द्वारा मान्य है।
इस अवसर पर डीबीटी की सचिव, डॉ. रेणु स्वरूप ने कहा, "भारत में अपना शोध करने के लिए युवाओं के उत्साह को देखकर हमें बहुत खुशी हो रही है। यह यंग रिसर्चर फेलोशिप डीबीटी के पूर्व सचिव डॉ. एमके भान को श्रद्धांजलि है जिन्होंने भविष्य के युवा नेतृत्वकर्ताओं को लगातार प्रोत्साहन दिया और उनका मार्गदर्शन किया। मैं चयनित उम्मीदवारों को अपनी हार्दिक बधाई देती हूं और उन्हें उत्कृष्टता हासिल करते देखने के लिए उत्साहित हूं।"
परिणाम इस लिंक के जरिए देखे जा सकते हैं: https://dbtindia.gov.in/latest-announcement/mk-bhan-young-researcher-fellowship-program-2020-21-results
वित्त मंत्रालय
आयकर विभाग का कर्नाटक में तलाशी अभियान
आयकर विभाग ने 20.10.2022 और 02.11.2022 को कुछ व्यक्तियों के खिलाफ छापामारी और जब्ती की कार्रवाई की। इन व्यक्तियों ने विभिन्न रियल एस्टेट डेवलपर्स के साथ संयुक्त विकास समझौते  कार्यान्वित किए थे। छापामारी की इस कार्रवाई में बेंगलुरु, मुंबई और गोवा में फैले 50 से अधिक परिसर शामिल थे।
इस छापामारी अभियान के दौरान दस्तावेजों और डिजिटल डेटा के रूप में बड़ी संख्या में आपत्तिजनक साक्ष्य मिले और उन्हें जब्त किया गया। इसके अलावा विक्रय समझौता, विकास समझौता और दखल प्रमाणपत्र  से संबंधित साक्ष्य भी जब्त किए गए हैं। इन साक्ष्यों से यह बात सामने आई कि प्राधिकारों से दखल प्रमाणपत्र जारी होने के बाद भी जमीन मालिकों ने संयुक्त विकास समझौतों के माध्यम से विकास के लिए विभिन्न डेवलपर्स को दी गई भूमि के हस्तांतरण पर पूंजीगत लाभ से अर्जित आय की जानकारी नहीं दी थी।
इसके अलावा यह भी सामने आया है कि भूमि मालिकों ने कई मामलों में अधिग्रहण की लागत व कई तरह की अन्य लागतों को कृत्रिम रूप से बढ़ा- चढ़ा कर और हस्तांतरण भूमि पर लाभ की जानकारी नहीं देकर कई वर्षों के पूंजीगत लाभ से प्राप्त आय को छिपाया है। साथ ही, यह भी पाया गया कि कुछ भूमि मालिकों ने कई वर्षों के अपने आईटीआर  भी दाखिल नहीं किए, जहां उन्हें पूंजीगत लाभ के रूप में आय की प्राप्ति हुई थी।
इस मामले में जब संबंधित कर निर्धारितियों से पूछताछ की गई तो उन्होंने अपनी गलती स्वीकार की। साथ ही, अपने से संबंधित मामलों में पाए गए पूंजीगत लाभ से प्राप्त आय की जानकारी देने और उस पर देय करों का भुगतान करने पर सहमत हुए।
अब तक इस छापामारी अभियान में 1300 करोड़ रुपये से अधिक की अघोषित आय का पता चला है। इसके अलावा अघोषित 24 करोड़ रुपये से अधिक की नकदी और सोने के आभूषणों को भी जब्त किया गया।
आगे की जांच चल रही है।
रक्षा मंत्रालय
भारतीय सेना जैसलमेर के सैन्य स्टेशन में आयोजित 5वीं आर्मी इंटरनेशनल स्काउट मास्टर्स प्रतियोगिता में चैंपियन बनी
भारतीय सेना की टीम ने 06 से 14 अगस्त, 2019 तक जैसलमेर सैन्य स्टेशन में आयोजित आर्मेनिया, बेलारूस, चीन, कजाकिस्तान, रूस, सूडान और उज्बेकिस्तान की टीमों के साथ संघर्षपूर्ण प्रतियोगिता में 5वीं सेना अंतर्राष्ट्रीय स्काउट मास्टर्स प्रतियोगिता जीती। भारतीय सेना की टीम को दक्षिणी कमान के तत्वावधान में चुना गया और प्रशिक्षित किया गया।
5वीं सेना अंतर्राष्ट्रीय स्काउट मास्टर्स प्रतियोगिता 2019 का समापन समारोह 16 अगस्त 2019 को जैसलमेर में आयोजित किया गया। रक्षा मंत्री श्री राजनाथ सिंह मुख्य अतिथि थे। इस समारोह में परम विशिष्ट सेवा मेडल, उत्तम युद्ध सेवा मेडल, अति विशिष्ट सेवा मेडल, युद्ध सेवा मेडल, सेना पदक, विशिष्ट सेवा मेडल, परिसहायक,थल सेनाध्यक्षजनरल बिपिन रावत, अति विशिष्ट सेवा पदक, युद्धसेवा पदक, विशिष्ट सेवा पदक, सेना कमांडर, दक्षिणी कमानलेफ्टिनेंट जनरल एस.के. सैनी, भाग लेने वाले देशों के प्रतिनिधिमंडल, अंतर्राष्ट्रीय आयोजन समिति के सदस्य और कई नागरिक और सैन्य गणमान्य नागरिक ने भी भाग लिया।
समापन समारोह भाग लेने वाले प्रतियोगियों के एक स्मार्ट समारोहपूर्ण मार्चिंग के साथ स्टेडियम मेंशुरू हुआ। रक्षा मंत्रीश्री राजनाथ सिंह ने प्रतिभागियों को संबोधित किया और अंतर्राष्ट्रीय आयोजन समिति के प्रतिनिधियों, गणमान्य व्यक्तियों और अन्य अतिथियों का स्वागत किया। श्री राजनाथ सिंह ने आयोजन के त्रुटिरहित और सफल आयोजन के लिए दक्षिणी कमान की सराहना की। उन्होंने प्रतियोगिता में सभी टीमों द्वारा खेल भावना, समर्पण और पेशेवर मानकों की सराहना की। उन्होंने यह भी कहा कि इस तरह की प्रतियोगिताएं देशों को रचनात्मक संवाद बनाने, दोस्ती, साझेदारी और विश्वास को मजबूत करने का एक उत्कृष्ट मंच है। उन्होंने यह भी उल्लेख किया कि इस तरह के संयुक्त सैन्य आयोजनों से अंतर भागीदारी और सर्वोत्तम प्रथाओं को साझा करने में मदद मिलेगी, जिससे भाग लेने वाले सभीराष्ट्रों को लाभ होगा। अंत में, श्री राजनाथ सिंह द्वारा पांचवें सेना अंतर्राष्ट्रीय स्काउट मास्टर्स प्रतियोगिता 2019 के समापन की घोषणा कर दी गई। पुरस्कार वितरण समारोह में रक्षामंत्री ने विजेता भारतीय टीम को चैंपियंस ट्रॉफी प्रदान की, रनर अप ट्रॉफी उज्बेकिस्तान को दी गई, जबकि दूसरे रनर अप का स्थान रूस ने हासिल किया।
समापन समारोह भारत की समृद्ध सांस्कृतिक विरासत को दर्शाने के लिए एक सांस्कृतिक कार्यक्रम के साथ सम्पन्न हुआ। भाग लेने वाले देशों और टीमों ने जैसलमेर में रहने की पूरी अवधि के दौरान बर्ताव, व्यवस्था और आतिथ्य की बहुत सराहना की।
प्रधानमंत्री कार्यालय
प्रधानमंत्री ने भारतीय बैडमिंटन टीम को थॉमस कप जीतने पर बधाई दी
प्रधानमंत्री श्री नरेन्द्र मोदी ने भारतीय बैडमिंटन टीम को थॉमस कप जीतने पर बधाई दी है।
अपने एक ट्वीट में, प्रधानमंत्री ने कहा:
‘‘भारतीय बैडमिंटन टीम ने इतिहास रच दिया है! भारत द्वारा थॉमस कप जीतने से पूरा देश उत्साहित है! हमारी इस प्रतिभाशाली टीम को बधाई और उनके भविष्य के प्रयासों के लिए शुभकामनाएं। यह जीत कई उभरते हुए खिलाड़ियों को प्रेरित करेगी।’’
स्वास्थ्य एवं परिवार कल्याण मंत्रालय
डॉ. हर्षवर्धन ने राष्ट्रीय स्वास्थ्य एवं परिवार कल्याण संस्थान के 43वें वार्षिक दिवस की अध्यक्षता की
देश की जन स्वास्थ्य चुनौतियों का सामना करने के लिए हमारे संस्थानों के बीच तालमेल और सहयोग आवश्यक : डॉ. हर्षवर्धन
राष्ट्रीय स्वास्थ्य एवं परिवार कल्याण संस्थान  के 43वें वार्षिक दिवस की अध्यक्षता करते हुए स्वास्थ्य एवं परिवार कल्याण मंत्री डॉ. हर्षवर्धन ने कहा, ‘सक्रिय सामुदायिक सतर्कता की हमारी शक्ति के कारण हम भारत में कोविड-19 के मामलों का पता लगाने में सक्षम हुए हैं।’
आयुष्मान भारत-स्वास्थ्य और आरोग्य केन्द्रों की भूमिका का उल्लेख करते हुए उन्होंने कहा कि जन स्वास्थ्य चुनौतियों का सामना करना आवश्यक है, जिसमें ये केन्द्र महत्वपूर्ण भूमिका निभाते हैं। उन्होंने कहा कि जन स्वास्थ्य आयुष्मान भारत के जरिये मजबूत है। इसके तहत रक्तचाप, मधुमेह, तीन प्रकार के कैंसरों, कुष्ठ आदि रोगों की स्क्रीनिंग होती है। संचारी और गैर-संचारी रोगों के मद्देनजर रोकथाम वाली स्वास्थ्य सुविधाओं को बढ़ाने पर ध्यान देने की जरूरत है। इसे राष्ट्रीय स्वास्थ्य नीति 2017 में भी सर्वोच्च प्राथमिकता दी गई है।
विभिन्न संस्थानों के बीच सहयोग के महत्व को रेखांकित करते हुए डॉ. हर्षवर्धन ने कहा कि संगठनों के बीच तालमेल होना चाहिए, ताकि जन स्वास्थ्य संबंधी संगठनों में प्रयासों को दोहराया न जाए। उन्होंने कहा कि हमारे संस्थानों में अपार क्षमता है, लेकिन उनमें से कुछ संस्थान ही अपनी क्षमता का पूरा इस्तेमाल कर रहे हैं। उन्होंने कहा कि समय आ गया है कि सूक्ष्म–निदानों पर प्रयास किये जाएं, ताकि एमएमआर, आईएमआर, यू5एमआर में कमी आए। इस लक्ष्य को प्राप्त करने के लिए हमें अपनी रणनीति को सुधारना होगा। उन्होंने कहा कि जन स्वास्थ्य संस्थानों और अनुसंधान एवं प्रशिक्षण संगठनों को नई सोच के साथ काम करना होगा।
डॉ. हर्षवर्धन ने समारोह के दौरान अकादमिक पुरस्कार प्रदान किये। उन्होंने वर्ष के बेहतरीन कर्मचारियों को भी पुरस्कृत किया। एनआईएचएफडब्ल्यू दिल्ली में स्थित है और उसकी स्थापना 1977 में हुई थी। यह संस्थान स्वास्थ्य एवं परिवार कल्याण मंत्रालय के अधीन है और स्वास्थ्य प्रोफेशनलों तथा अग्रणी स्वास्थ्य कर्मियों को प्रशिक्षण देकर उनका क्षमता निर्माण करता है। आशा और एएनएम तथा केन्द्र और राज्य अधिकारियों व स्वास्थ्य सुविधाओं कर्मियों को इसके द्वारा प्रशिक्षण दिया जाता है।
एनआईएचएफडब्ल्यू के 43वें वार्षिक दिवस के अवसर पर स्वास्थ्य एवं परिवार कल्याण मंत्रालय के एएस एंड एफए डॉ. डी.एस. गंगवार, एनआईएचएफडब्ल्यू के निदेशक डॉ. हर्षद ठाकुर, एनआईएचएफडब्ल्यू के डीम प्रो. वी.के. तिवारी तथा स्वास्थ्य एवं परिवार कल्याण मंत्रालय के अधिकारी भी उपस्थित थे।
पृथ्वी विज्ञान मंत्रालय
दक्षिण पश्चिम मानसून कर्नाटक के दक्षिणी हिस्से के कुछ और हिस्सों, रायलसीमा के कुछ भागों, तमिलनाडु के अधिकांश हिस्सों, समूची दक्षिण पश्चिम बंगाल की खाड़ी तरफ बढ़ा
दक्षिण पश्चिम मानसून के और आगे बढ़ने के लिए स्थितियां अनुकूल
भारतीय मौसम विभाग के नई दिल्ली स्थित राष्ट्रीय मौसम भविष्यवाणी केन्द्र/ क्षेत्रीय मौसम केन्द्र के अनुसार:
- दक्षिण पश्चिम मानसून कर्नाटक के दक्षिणी हिस्से के कुछ और हिस्सों, रायलसीमा के कुछ भागों, तमिलनाडु के अधिकांश हिस्सों, समूची दक्षिण पश्चिम बंगाल की खाड़ी, पश्चिमी मध्य बंगाल की खाड़ी के कुछ और भागों, समूची पूर्वी मध्य बंगाल की खाड़ी और बंगाल की खाड़ी के उत्तर पश्चिम के कुछ भागों और उत्तर पूर्वी बंगाल की खाड़ी के कुछ और हिस्सों की तरफ बढ़ गया है।
- मानसून का उत्तरी दायरा  अब कारवाड़, शिमोगा, तुमकुरू, चित्तूर और चेन्नई के रास्ते गुजर रहा है।
- दक्षिण पश्चिम मानसून के लिए ऐसी अनुकूल स्थितियां बन रही हैं जिससे वह अगले 23 दिन के दौरान मध्य अरब सागर, गोवा, कोंकण के कुछ भागों, कर्नाटक के कुछ और हिस्सों, रायलसीमा, तमिलनाडु के शेष हिस्सों, तटीय आन्ध्र प्रदेश के कुछ हिस्सों, मध्य और उत्तरी बंगाल की खाड़ी के कुछ और भागों और उत्तर पूर्व के कुछ हिस्सों की तरफ बढ़ जाएगा।
- इसके बाद ऐसी अनुकूल स्थितियां बन सकती हैं जब दक्षिण पश्चिम मानसून अगले 2 दिन के दौरान महाराष्ट्र के कुछ और भागों, कर्नाटक के कुछ और भागों, तेलंगाना के कुछ भागों, तटीय आन्ध्र प्रदेश के कुछ और भागों, बंगाल की खाड़ी शेष हिस्सोंऔर उत्तर पूर्वी राज्यों, सिक्किम, ओडिशा के कुछ भागों और गंगा के तटीय पश्चित बंगाल की तरफ बढ़ जाए।
- पश्चिमी विक्षोभ कम दबाव वाले क्षेत्र में कायम रहेगा। साथ ही उत्तर-पश्चिमी राजस्थान और उसके पड़ोस, उत्तर पंजाब, बिहार और इससे सटे पूर्वी उत्तर प्रदेश, उत्तर पूर्वी उत्तर प्रदेश और पड़ोस तथा मध्य गुजरात में चक्रवाती चक्कर के रूप में बना हुआ है।
- चक्रवाती तूफान जो पूर्वी मध्य बंगाल की खाड़ी और आसपास उत्तरी अंडमान सागर से सटे क्षेत्र पर स्थित था अब पूर्वी मध्य बंगाल की खाड़ी में टिका हुआ है। इसके प्रभाव से, अगले 48 घंटों के दौरान बंगाल की खाड़ी के पूर्वी मध्य हिस्से में कम दबाव का क्षेत्र बनने की संभावना है। इसके पश्चिम उत्तर पश्चिम दिशा की ओर बढ़ने और अगले 24 घंटे के दौरान अधिक सुस्पष्ट होने की संभावना है।
- समुद्र तल के स्तर से 5.8 किलोमीटर ऊपर केरल तट से दूर दक्षिण पूर्वी अरब सागर पर चक्रवाती तूफान बना हुआ है।
- पूर्वी विदर्भ और उसके पड़ोस में चक्रवाती तूफान समुद्र तल के स्तर से 0.9 किलोमीटर तक ऊपर है और कम स्पष्ट है।
इस बीच,
- अगले पांच दिन के लिए सामान्य मौसम की भविष्यवाणी :
अगले 24 घंटे के दौरान अधिकतम तापमान में कोई महत्वपूर्ण बदलाव नहीं और उत्तर पश्चिम भारत के मैदानी इलाकों में अगले तीन दिन के दौरान तापमान में 2-4°से. के बढ़ोतरी होगा।
उत्तर पश्चिमी भारत में छिटपुट वर्षा होने की संभावना है।कृपया संलग्न  देखें।
अपडेट के लिए www.imd.gov.in देखें
रसायन एवं उर्वरक मंत्रालय
श्री मांडविया ने 5 उर्वरक संयंत्रों की पुनरुद्धार प्रगति की समीक्षा की
कोविड-19 के बावजूद रामागुंडम संयंत्र के सितंबर 2020 तक जबकि गोरखपुर, बरौनी और सिंदरी संयंत्र के मई 2021 तक उत्पादन शुरू करने की उम्मीद है
श्री मांडविया ने 5 संयंत्रों में काम पूरा करने के लिए संबंधित अधिकारियों को सभी संभव कदम उठाने के निर्देश दिए
केंद्रीय रसायन और उर्वरक राज्य मंत्री श्री मनसुख मांडविया ने वीडियो कॉन्फ्रेंसिंग के जरिए 5 उर्वरक संयंत्रों के पुनरुद्धार की प्रगति पर उर्वरक विभाग के अधिकारियों के साथ समीक्षा बैठक की।
इनमें हिंदुस्तान उर्वरक रसायन लिमिटेड : गोरखपुर, बरौनी और सिंदरी, रामागुंडम फर्टिलाइजर्स एंड केमिकल्स लिमिटेड  और तलचर फर्टिलाइजर्स लिमिटेड  शामिल हैं। इस बैठक में इन 5 उर्वरक संयंत्रों के पुनरुद्धार का काम देख रहे आरएफसीएल, एचयूआरएल और टीएफएल के वरिष्ठ अधिकारियों ने भाग लिया।
उपरोक्त सभी उर्वरक संयंत्रों की भौतिक और वित्तीय प्रगति की समीक्षा करते हुए श्री मांडविया ने सभी संबंधित अधिकारियों को निर्देश दिया कि इन परियोजनाओं को जल्दी पूरा करने के लिए वे सभी संभव कदम उठा सकते हैं।
इस समीक्षा बैठक श्री मांडाविया को बताया गया कि रामागुंडम फर्टिलाइजर्स एंड केमिकल्स लिमिटेड  में भौतिक प्रगति का 99.53% काम पहले ही पूरा कर लिया गया है और कोविड-19 के कारण भौतिक कार्य के एक छोटे काम के पूरा होने में कुछ देरी हुई है। उम्मीद है कि सितंबर, 2020 के अंत तक यहं यूरिया का उत्पादन शुरू हो जाएगा।
इसी तरह बैठक में रसायन और उर्वरक राज्य मंत्री श्री मांडविया को बताया गया कि गोरखपुर, सिंदरी, बरौनी उर्वरक संयंत्रों में क्रमशः 77%, 70% और 69% भौतिक प्रगति हासिल कर ली गई है। यह उम्मीद जताई गई कि गोरखपुर, बरौनी और सिंदरी संयंत्र में मई 2021 से पहले पुनरूद्धार का काम पूरा हो जाएगा। उन्हें यह भी बताया गया कि ओडिशा के तलचर उर्वरक संयंत्र में अभी परियोजना-पूर्व गतिविधियाँ चल रही हैं। उन्हें यह भी बताया गया कि कोविड-19 से उत्पन्न चुनौतियों की वजह से कुछ देरी के बावजूद इन परियोजनाओं का काम जोरदार तरीके से चल रहा है।
भारत सरकार ने यूरिया क्षेत्र में नए निवेश को बढ़ाने और यूरिया क्षेत्र में भारत को आत्मनिर्भर बनाने के लिए नई निवेश नीति , 2012 की घोषणा की थी। एनआईपी, 2012 के तहत, भारत सरकार  भारतीय उर्वरक निगम लिमिटेड  और हिंदुस्तान उर्वरक निगम लिमिटेड  के उपरोक्त 5 बंद पड़े उर्वरक संयंत्रों को पुनर्जीवित कर रही है। सार्वजनिक क्षेत्र की जिन इकाइयों का पुनरुद्धार किया जा रहा है, उनमें
रामागुंडम फर्टिलाइजर्स एंड केमिकल्स लिमिटेड , तलचर फर्टिलाइजर्स लिमिटेड , हिंदुस्तान उर्वारक एवं रसायन लिमिटेड  शामिल हैं।
एसजी/एएम/एके
(Visitor Counter : 416
सड़क परिवहन एवं राजमार्ग मंत्रालय
श्री नितिन गडकरी ने दुनिया की सबसे उन्नत तकनीक- विकसित ग्रीन हाइड्रोजन फ्यूल सेल इलेक्ट्रिक व्हीकल  टोयोटा मिराई लॉन्च की, जो भारत में अपनी तरह की पहली परियोजना है और इसका उद्देश्य देश में ग्रीन हाइड्रोजन आधारित इकोसिस्टम बनाना है
केंद्रीय सड़क परिवहन और राजमार्ग मंत्री श्री नितिन गडकरी ने आज नई दिल्ली में दुनिया की सबसे उन्नत तकनीक विकसित ग्रीन हाइड्रोजन फ्यूल सेल इलेक्ट्रिक वाहन  टोयोटा मिराई का शुभारंभ किया। इस अवसर पर केंद्रीय मंत्री श्री हरदीप सिंह पुरी, केंद्रीय मंत्री श्री आरके सिंह, केंद्रीय मंत्री श्री महेंद्र नाथ पांडे, टोयोटा किर्लोस्कर मोटर लिमिटेड के एमडी श्री मसाकाजू योशिमुरा, टीकेएम लिमिटेड के वीसी श्री विक्रम किर्लोस्कर और अधिकारी भी उपस्थित थे।
टोयोटा किर्लोस्कर मोटर प्राइवेट लिमिटेड और इंटरनेशनल सेंटर फॉर ऑटोमोटिव टेक्नोलॉजी  दुनिया के सबसे उन्नत फ्यूल सेल इलेक्ट्रिक वाहन  टोयोटा मिराई का अध्ययन और मूल्यांकन करने के लिए एक प्रायोगित परियोजना का संचालन कर रहे हैं जो भारतीय सड़कों और जलवायु परिस्थितियों में हाइड्रोजन पर चलता है। यह भारत में अपनी तरह की पहली परियोजना है जिसका उद्देश्य ग्रीन हाइड्रोजन और एफसीईवी प्रौद्योगिकी की अनूठी उपयोगिता के बारे में जागरूकता पैदा करके देश में एक ग्रीन हाइड्रोजन आधारित इकोसिस्टम बनाना है।
यह एक महत्वपूर्ण पहल है जो जीवाश्म ईंधन पर निर्भरता को कम करके स्वच्छ ऊर्जा और पर्यावरण संरक्षण को बढ़ावा देगी और इस तरह 2047 तक भारत को 'ऊर्जा आत्मनिर्भर' बनाएगी।
हाइड्रोजन द्वारा संचालित फ्यूल सेल इलेक्ट्रिक व्हीकल  सबसे अच्छे शून्य उत्सर्जन समाधानों में से एक है। यह पूरी तरह से पर्यावरण के अनुकूल है जिसमें पानी के अलावा कोई अन्य उत्सर्जन नहीं है।
अक्षय ऊर्जा और प्रचुर मात्रा में उपलब्ध जीवाश्म  से ग्रीन हाइड्रोजन उत्पन्न किया जा सकता है। ग्रीन हाइड्रोजन की क्षमता का दोहन करने के लिए नई प्रौद्योगिकी लाना और उसे अपनाना जरूरी है। यह भारत के लिए एक स्वच्छ और किफायती ऊर्जा भविष्य हासिल करने में महत्वपूर्ण भूमिका निभाएगा।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केंद्रशासित प्रदेशों को टीके की 43.79 करोड़ से अधिक खुराक प्रदान की गईं
राज्यों/केंद्रशासित प्रदेशों और निजी अस्पतालों के पास अब भी टीके की 3.20करोड़ से अधिक खुराक उपलब्ध हैं, जिनका अभी इस्तेमाल किया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
|
|
टीके की खुराक
|
|
22 जुलाई, 2021
|
|
आपूर्ति
|
|
43,79,78,900
|
|
प्रक्रिया प्रगति में
|
|
7,00,000
|
|
खपत
|
|
40,59,77,410
|
|
शेष खुराक उपलब्ध
|
|
3,20,01,490
भारत सरकार ने अब तक राज्यों/केंद्रशासित प्रदेशों को कोविड टीके की 43.79करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 7,00,000खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें अपव्यय सहित कुल 40,59,77,410खुराक की खपत हुई है।
राज्यों/केंद्रशासित प्रदेशों और निजी अस्पतालों के पास अब भी टीके की 3.20करोड़ से अधिक  खुराक उपलब्ध हैं जो बची हुई हैं, जिनका अभी इस्तेमाल किया जाना है।
रक्षा मंत्रालय
भारतीय तटरक्षक बल ने प्रचंड चक्रवाती तूफान 'बिपरजॉय' से बचाव के उपायों के तहत गुजरात के ओखा में 50 लोगों को सुरक्षित निकाला
भारतीय तटरक्षक बल  ने तेज और सुनियोजित कदम उठाते हुए 13 जून, 2023 को प्रचंड चक्रवाती तूफान बिपरजॉय से बचाव के उपाय के रूप में गुजरात के ओखा से 50 लोगों को बचाकर सुरक्षित स्थान पर ले गया। हाइड्रोकार्बन महानिदेशालय  ने 12 जून, 2023 को गुजरात में ओखा से 25 एनएम पश्चिम में स्थित जैक अप रिग 'की सिंगापुर/01' से चालक दल के 50 लोगों को सुरक्षित निकालने के लिए भारतीय तटरक्षक  बल से अनुरोध किया था।
मदद का अनुरोध प्राप्त होने पर आईसीजी ने खराब मौसम और उफान मार रहे समुद्र में रिग पर सवार सभी 50 चालकों की सुरक्षित निकासी के लिए अभियान शुरू किया। बचाव कार्यों के लिए आईसीजी शिप शूर को तुरंत उनकी ओर मोड़ कर दिया गया। इस बीच, भारतीय तटरक्षक हेलीकाप्टर  को भी लोगों की निकासी के लिए राजकोट से ओखा के लिए तैनात कर दिया गया।
इस मुश्किल ऑपरेशन में, आईसीजी ने 12 जून, 2023 की शाम तक चालक दल के 26 सदस्यों को सुरक्षित निकाला। यह ऑपरेशन 13 जून, 2023 को फिर से शुरू हुआ, जिसमें चालक दल के शेष 24 सदस्यों को सुरक्षित निकाला गया और, इस तरह चालक दल के सभी 50 लोगों को बचाकर सुरक्षित स्थान पर ले जाया गया। यह ऑपरेशन सफलतापूर्वक पूरा कर लिया गया है।
06 जून 2023 से ही अरब सागर में चक्रवात बिपरजॉय  देखा गया है। आईसीजी समुद्र में पूर्व निर्धारित क्रिया और बचाव के उपाय करता रहा है।
विज्ञान एवं प्रौद्योगिकी मंत्रालय
विज्ञान एवं प्रौद्योगिकी विभाग के सचिव ने युवा वैज्ञानिकों को जोखिम उठाने और गंभीर विज्ञान कार्य करने के लिए प्रोत्साहित किया
विज्ञान एवं प्रौद्योगिकी विभाग के सचिव प्रो. आशुतोष शर्मा ने हाल में जामिया मिलिया इस्लामिया  विश्वविद्यालय में युवा वैज्ञानिकों को प्रोत्साहित करते हुए उनसे कुछ बड़ा काम करने को कहा ताकि सतत् विकास से लेकर इंटेलिजेंट मशीनों के क्षेत्र में उभरती चुनौतियों का सामना किया जा सके।
‘नई सहस्राब्दी में विज्ञान और वैज्ञानिकों’ विषय पर व्याख्यान देते हुए उन्होंने कहा कि विज्ञान कार्य में चुनौतियां और अवसर हमेशा आते हैं और उनसे निपटने के लिए युवा लोगों को जोखिम उठाना चाहिए, महत्वाकांक्षी होना चाहिए और केवल आदतवश नियमित कार्य ही नहीं करना चाहिए।
उन्होंने विविधता, समावेश, लैंगिक समानता और उत्तरदायित्व के महत्व पर बल देते हुए युवाओं से कहा कि वे आर्किटेक्चर, स्ट्रक्चर तथा गुणवत्ता संपन्न कारगर विज्ञान प्रक्रिया में शामिल हों ताकि इसका लाभ समाज को मिले और समाज के लिए प्रासंगिक हो।
प्रो. आशुतोष शर्मा ने अप्लायड तथा बेसिक साइंस के अलगाव के बारे में शिक्षाविदों की सामान्य गलत अवधारणाओं की चर्चा करते हुए कहा कि द्वंद्व केवल कार्य करने को लेकर है, कार्य चाहे गंभीर हो या धीरे-धीरे हो।
विज्ञान में लैंगिक समानता के महत्व पर बल देते हुए उन्होंने सभी स्तरों यानी शोधकर्ता तथा नेतृत्व के स्तर पर एसटीईएम क्षेत्रों में महिलाओं के बेहतर प्रतिनिधित्व के उपायों की चर्चा की।
समारोह में जामिया मीलिया इस्लामिया विश्वविद्यालय की कुलपति प्रो. नज़मा अख़्तर और विश्वविद्यालय के शिक्षाविद् और विद्यार्थी उपस्थित थे।
कृषि एवं किसान कल्याण मंत्रालय
भारत की जी20 अध्यक्षता के तहत कृषि कार्य समूह  की प्रथम कृषि प्रतिनिधि बैठक  के आतिथ्य के लिए इंदौर तैयार
तीन दिवसीय कार्यक्रम, प्रथम एडीएम का आयोजन 13-15 फरवरी 2023 के दौरान इंदौर में किया जाएगा। इस बैठक में जी20 सदस्य देशों, अतिथि देशों और अंतर्राष्ट्रीय संगठनों के लगभग सौ प्रतिनिधियों के हिस्सा लेने की उम्मीद है।
मध्यप्रदेश के मुख्यमंत्री श्री शिवराज सिंह चौहान तीन दिवसीय बैठक के पहले दिन प्रदर्शनी का उद्घाटन करेंगे। इस प्रदर्शनी का प्रमुख आकर्षण पोषक अनाज और इसके मूल्यवर्धित खाद्य उत्पादों के साथ-साथ पशुपालन एवं मत्स्य पालन के स्टॉल होंगे। कृषि कार्य समूह के प्रथम एडीएम के दौरान, कृषि संबंधी मामलों पर विचार-विमर्श करने के लिए पहले दिन दो कार्यक्रम निर्धारित किए गए हैं। दूसरे दिन केंद्रीय नागरिक उड्डयन मंत्री श्री ज्योतिरादित्य सिंधिया भाग लेंगे, जिसके बाद सहभागी सदस्यों और अंतर्राष्ट्रीय संगठनों के बीच सामान्य चर्चा होगी।
तीसरा दिन एडब्ल्यूजी के प्रमुख प्रदेय उत्पादों पर विचार-विमर्श के लिए समर्पित होगा। यह एक तकनीकी सत्र होगा जिसमें सभी संबंधित सदस्यों और अंतर्राष्ट्रीय संगठनों से चर्चा और भागीदारी होगी।
कार्यक्रम के दौरान, शिष्टमंडलों को राजवाड़ा महल की हेरिटेज वॉक और मांडू किले के भ्रमण के माध्यम से समृद्ध भारतीय इतिहास का अनुभव प्राप्त होगा। भव्य रात्रि भोज और सांस्कृतिक प्रदर्शनों से भारतीय व्यंजनों एवं संस्कृति का आस्वादन प्रदान किया जाएगा।
स्वास्थ्य एवं परिवार कल्याण मंत्रालय
कोविड-19 पर अपडेट
वर्तमान स्थिति:
भारत सरकार द्वारा एक वर्गीकृत, पूर्व-निर्धारित और सक्रिय दृष्टिकोण अपनाते हुए, कोविड-19 की रोकथाम, नियंत्रण और प्रबंधन की दिशा में कई कदम उठाया जा रहे हैं। इनकी उच्चतम स्तर पर नियमित रूप से समीक्षा और निगरानी की जा रही है।
वर्तमान में कुल सक्रिय मामलों की संख्या 56,316 है। अब तक कुल 36,824 लोग का उपचार किया जा चुका है। कल से, भारत में कोविड-19 से संक्रमित 2,715 रोगियों का उपचार किया जा चुका है। इससे हमारी ठीक होने की कुल दर 38.29% तक पहुंच गई है।
प्रति लाख आबादी के अनुसार पुष्ट मामलों के संदर्भ में, भारत में अब तक प्रति लाख जनसंख्या पर लगभग 7.1 मामले सामने आए हैं, जबकि पूरे विश्व में प्रति लाख आबादी पर 60 मामले सामने आए हैं। डब्ल्यूएचओ द्वारा प्रति लाख पुष्ट मामलों की स्टेटस रिपोर्ट, 118 के आधार पर प्रति लाख आबादी पर कुल मामलों की स्थिति निम्न प्रकार है-
|
|
देश
|
|
मामलों की कुल संख्या
|
|
प्रति लाख आबादी पर पुष्ट मामले
|
|
विश्व
|
|
45,25,497
|
|
60
|
|
अमेरिका
|
|
1,409,452
|
|
431
|
|
रूस
|
|
2,81,752
|
|
195
|
|
यूनाइटेड किंगडम
|
|
2,40,165
|
|
361
|
|
स्पेन
|
|
2,30,698
|
|
494
|
|
इटली
|
|
2,24,760
|
|
372
|
|
ब्राजील
|
|
2,18,223
|
|
104
|
|
जर्मनी
|
|
1,74,355
|
|
210
|
|
तुर्की
|
|
1,48,067
|
|
180
|
|
फ्रांस
|
|
1,40,008
|
|
209
|
|
ईरान
|
|
1,18,392
|
|
145
|
|
भारत
|
|
96,169|
|
7.118 मई, 2020 तक के नवीनतम आंकड़े
व्यापक और शुरुआती उपायों से अब तक उत्साहजनक परिणाम मिले हैं।
एमओएचएफडब्ल्यू द्वारा जारी किए गए नए दिशा-निर्देश
केंद्रीय स्वास्थ्य मंत्रालय ने राज्यों को लाल/ नारंगी/ हरे जोनों का वर्गीकरण करने के लिए 17 मई 2020 को नए दिशा-निर्देश जारी किए हैं। इन दिशा-निर्देशों के अनुसार, राज्यों को जिलों/ नगर निगमों को वर्गीकृत करने के लिए कहा गया है, या अगर उनके क्षेत्रीय आकलन के अनुसार उपखंड/वार्ड या किसी अन्य प्रशासनिक इकाई को लाल/ नारंगी/ हरे जोन के रूप में अनुबद्ध किया गया है।
इसे एमओएचएफडब्ल्यू द्वारा साझा किए गए मापदंडों के संयोजन के साथ बहुक्रियात्मक विश्लेषण के आधार पर किया जाना चाहिए, जिसमें कुल सक्रिय मामले, प्रति लाख आबादी पर सक्रिय मामले, मामलों के दोगुने होने की दर , मामलों में मृत्यु दर, परीक्षण अनुपात और परीक्षण की पुष्टि दर शामिल हैं।
क्षेत्रीय कार्रवाई के संदर्भ में, राज्यों से कंटेनमेंट और बफर जोन को सावधानीपूर्वक रेखांकित करने के लिए कहा गया है। राज्यों से कहा गया है कि वे इन कंटेनमेंट जोनों में रोकथाम योजनाओं का कठोरता के साथ कार्यान्वयन सुनिश्चित करें।
कंटेनमेंट जोनों में, विशेष टीमों द्वारा घर-घर की निगरानी के माध्यम से सक्रिय मामलों की खोज, नमूनों के लिए दिशा-निर्देशों के अनुसार सभी मामलों का परीक्षण, संपर्क ट्रेसिंग, सभी पुष्ट मामलों का नैदानिक प्रबंधन प्राथमिकता वाले कार्य हैं। इस संबंध में समुदाय से सक्रिय भागीदारी के लिए कहा जाना चाहिए।
इसके अलावा, प्रत्येक कंटेनमेंट जोन के आसपास, एक बफर जोन को रेखांकित किया जाना चाहिए जिससे यह सुनिश्चित किया जा सके कि आसपास के क्षेत्रों में संक्रमण न फैले। बफर जोन में, स्वास्थ्य सुविधाओं में आईएलआई/ एसएआरआई मामलों की निगरानी के द्वारा मामलों की व्यापक निगरानी के लिए समन्वय स्थापित किया जाना चाहिए।
व्यक्तिगत स्वच्छता, हाथ की स्वच्छता और श्वसन शिष्टाचार जैसे निवारक उपायों के लिए प्रभावशाली सामुदायिक जागरूकता सुनिश्चित करना और आईईसी गतिविधियों के माध्यम से फेस कवर और शारीरिक दूरी के उपयोग को बढ़ावा देना बहुत ही महत्वपूर्ण है।
एएम/एके
(